Kérjük, 2016-ban is segítse a Vakok és Gyengénlátók Közép-Magyarországi

Regionális Egyesületének munkáját adója 1%-ának felajánlásával!

Adószámunk: 18185030-1-42

Banks

**Vakok és Gyengénlátók Közép-Magyarországi Regionális Egyesülete  
6. hírlevél**

**Kérjük, 2016-ban is segítse a Vakok és Gyengénlátók Közép-Magyarországi Regionális Egyesületének munkáját adója 1%-ának felajánlásával!   
Adószámunk: 18185030-1-42   
Bankszámlaszámunk: 10409015-90147559   
  
Köszönjük támogatását.**

**Tartalom**

[1. Meglepetés a gödöllői farsangon](http://freemail.hu/mail/index.fm#1.hir)  
[2. Nyugat-Kelet Farsangi Koncert és Show Kovács Gémes Juliannával](http://freemail.hu/mail/index.fm#2.hir)  
[3. Meghívó farsangi klubnapra](http://freemail.hu/mail/index.fm#3.hir)  
[4. Békásmegyeren is áll a bál](http://freemail.hu/mail/index.fm#4.hir)  
[5. Váci farsangi forgatag](http://freemail.hu/mail/index.fm#5.hir)  
[6. Fánk kóstolás és Boszorkánybazár](http://freemail.hu/mail/index.fm#6.hir)  
[7. A Szempont klub programjai](http://freemail.hu/mail/index.fm#7.hir)  
[8. Narráció challenge – Nádor terem](http://freemail.hu/mail/index.fm#8.hir)  
[9. Sorsoltunk a Láthatár boltban](http://freemail.hu/mail/index.fm#9.hir)  
[10. Apró hírek - programmorzsák](http://freemail.hu/mail/index.fm#10.hir)

**1. Meglepetés a gödöllői farsangon**

MEGHÍVÓ

Ismét itt az év második hava, farsangoló február, ami a nagy bálokról, mulatságokról szól. Mi is szeretnénk megünnepelni ezt az eseményt, ezért szeretettel invitálunk Titeket február 13-án, szombaton 10 órától a szokásos helyen, Gödöllő, Szabadság út 23. szám alatt megrendezendő klubnapra.   
Lesz beszélgetés, eszem-iszom, és egy kis meglepetés is vár rátok. A januárban elmaradt segédeszköz bemutató és vásár is aznap lesz megtartva.   
Szívesen fogadunk sütit, vagy üdítőt. Számítunk megjelenésetekre!   
  
A GÖTLE csapata

**2. Nyugat-Kelet Farsangi Koncert és Show Kovács Gémes Juliannával**

Szeretettel meghívjuk Önt és Kedves Ismerősét Kovács Gémes Julianna előadóművész által szervezett Nyugat-Kelet Farsangi bulijára, melyre többek között meghívást kaptak a 15. kerületi látássérültek klubja is.   
  
Fellépők:   
Kovács Gémes Julianna: Keleti pop-folk, musical énekes   
Keletvarázs: Dirah, Júlia, Eszter hastánc   
Erdei Zsuzsa és a Partydance hastánciskola   
Urbán Judit és tanítványai   
Ivanova Daniella énekes   
Tara Wills: (panama) énekes, gitáros   
Meglepetés vendégek   
  
Időpont: 2016. Február 14. 18 órai kezdettel.   
Helyszín: 1146 Budapest, Thököly út 80. (Thököly étterem)   
Belépőjegy ára: 1.200 forint, melyet a 15. kerületi látássérültek Csukáné Polyák Erzsitől (+36-70/773-4054 vagy [lampas.xvker@gmail.com](javascript:fm.eMailClicked.raise('lampas.xvker@gmail.com');)) tudnak elővételben vásárolni.   
Az étel- és italfogyasztás önköltséges.   
  
A befolyt bevétel feléből a szervezők a „Közösség Lámpásai” 15. kerületi Látássérültek Klubját támogatja.   
  
Várják sok szeretettel: Erzsike és Julianna

**3. Meghívó farsangi klubnapra**

A Cegléd és Térsége Látássérültjeinek egyesülete szeretettel meghívja Önt és kedves családját 2016. Február 18-án (csütörtökön) 10-13 óráig tartandó farsangi báljára.   
Lesz tombola, tánc, jó hangulat!   
A talpalávalóról Berta András gondoskodik.   
  
Kérjük kedves tagjainkat, hogy amennyiben módjukban áll, a rendezvényhez egy üveg üdítővel, vagy egy tányér süteménnyel járuljanak hozzá.   
A bál helyszíne:   
2700 Cegléd, Alkotmány u. 11. „nagyterem”   
telefonszám: 70-773-40-44 e-mail: [ctle@freemail.hu](javascript:fm.eMailClicked.raise('ctle@freemail.hu');)   
  
Nagy Emese s. k. Elnök

**4. Békásmegyeren is áll a bál**

Szeretettel hívlak Benneteket 2016. február 19.-én pénteken délelőtt 10 órai kezdettel tartandó FARSANGI KLUBNAPUNKRA!   
A helyszín változatlan: Békásmegyeri Közösségi Ház kisterem (Csobánka tér 5.)   
  
Vendégünk lesz: Bartolf Zsuzsanna népdalénekes, aki a vidám alkalomhoz illő dalcsokorral kedveskedik majd nekünk.   
Lesz még kvíz játék vetélkedő melynek során – lassan feledésbe merülő – régi hagyományokat és szokásokat idézünk fel.   
Ami pedig a legfontosabb: Farsangi fánk is kerül az asztalra!   
Mindenkit várok szeretettel:   
  
Vasné Pintér Teréz   
Óbudai látássérültek Lámpás klubjának vezetője.

**5. Váci farsangi forgatag**

Kedves Tagtársaim!   
  
Szeretettel meghívunk a DULÁTE 2016. február 20-án, szombaton 14 órától a Madách Imre Művelődési Központ 8. termében tartandó ZENÉS-TÁNCOS FARSANGI MULATSÁGUNKRA és BATYUSBÁLRA   
  
“kinek mi gyomra vágya,   
tegye be a kosárba,   
s hozza el a batyubálba”   
  
A zenét most is Csóka Laci szolgáltatja.   
  
Várunk mindenkit sok-sok szeretettel és tombolával!   
  
Kérjük, ha kíséretre van szükségetek, mielőbb jelezzétek telefonon!   
  
Üdvözlettel:   
Dr. Miski Anikó   
Okos Levente   
Zachar Anna   
Dunakanyari Látássérültek Egyesülete   
06 20 955 0594

**6. Fánk kóstolás és Boszorkánybazár**

Aktuális programok a XIII-XIV. kerület Lámpásainak háza tájáról

Szereted pocakot? Itt a farsang és a fánkidény, te se maradj ki belőle! Igazán avatott vendéget hívunk meg egy kedves cukrászhölgy személyében, aki bevezet minket az édes ízbombák világába. Kétféle fánkkal és a receptúra ismertetésével készül erre a fogyókúragyilkos torkos keddre, úgyhogy a jókedved mellett a jó étvágyadat és a gasztro-kíváncsiságodat se hagyd otthon!   
  
Időpont: 2016. február 16. kedd, 15:00 és 17:00 között.    
Helyszín: Zuglói Civil Ház (1144 Bp., Csertő park 12.)   
  
Jelentkezni Jánosi Veronikánál lehet, a 0670/984-5071-es telefonszámon   
vagy a [lampas.bp13@gmail.com](javascript:fm.eMailClicked.raise('lampas.bp13@gmail.com');) e-mailcímen, február 15-én hétfőn, délig.   
  
Másik programunk szintén a farsanghoz kapcsolódik, ezúttal egy boszorkányosan jó kiruccanásra invitálunk mindenkit a Boszorkány múzeumba, egy különleges, bűbájos körsétára. Az állandó tárlat áttekintést ad a sámánok, voodoo gyakorlók, totemimádók, törzsi varázslók, tündérek, strigák, bruják áldásos tevékenységéről, és megpróbálja eloszlatni az olyan tévhiteket, hogy boszorkány csak az lehet, akinek hatóságilag engedélyezett vasorra van, minimum egy bibircsókkal. Van merszed velünk tartani?   
Időpont: 2016. február 18. csütörtök, 15:00 és 17:30 között.   
Helyszín: Boszorkánymúzeum és Boszorkánybazár (VIII. Leonardo da Vinci u. 8)   
Jelentkezni lehet a fentebbi elérhetőségek valamelyikén Jánosi Veronikánál, a jelentkezés határideje: 2016. február 16. (a klub időtartama alatt).   
  
Mindkét programra várnak szeretettel a XIII-XIV. kerület Lámpásai:   
Jánosi Veronika és Susovich Erika

**7. A Szempont klub programjai**

Ismét köszönti leendő résztvevőit a Szempont klub!   
  
Március 3-án Életünk – egészségünk címmel Kis János tart előadást.   
A téma nagyon sokrétű, párkapcsolat, konfliktusok és sok egyéb kérdés kerül majd megvitatásra.   
Áprilisban is nagyon illusztris vendége lesz a klubnak, a meghívott Lengyel Zsófia triatlonista, paralimpikon. Kérdezhetik Őt arról, hogy készül Rióra, mik a tervei, vágyai.   
  
Mindenkit sok szeretettel vár a Cserf-sben a klub vezetője:   
Puer Zoltán

**8. Narráció challenge – Nádor terem**

Tisztelt Olvasóink!   
  
Már megszokhatták, hogy Hírlevelünk hétről-hétre egy speciális rovattal jelentkezik. Ez a Hangos-kép rovat, melyet munkatársunk, Susovich Erika talált ki és készít nagy műgonddal az Önök számára. Szavaival láttat híres festményeket, fotókat, vagy épp az Ügyfélszolgálati iroda falát díszítő tájképet mutatja be.   
Most nagy fába vágta a fejszéjét, igazi challenge, kihívás, amibe belefogott.   
Szeretné Önöknek bemutatni, elmesélni, milyen is a Vakok Általános Iskolájában lévő Nádor terem fantasztikus dísze, a hatalmas ólomüvegablak.   
Ez több hétig fog tartani a Hírlevélben, mert egyben befogadhatatlanul sok lenne az élmény.   
Kérjük Önöket, hogy mondják el véleményüket a kezdeményezésről, osszák meg velünk észrevételeiket!   
  
Akkor kezdjük...   
  
"Nincs semmi mentségünk, hogy bármit alkossunk, ami nem meglepően szép."   
Az idézet William Morristól, a neves angol iparművésztől származik és híven tükrözi mindazt, amit egy ólomüveg-ablak megpillantásakor érzünk. Az aprólékos gonddal kidolgozott, szivárványos fényárban úszó, színes üveg-festmény valóban lélegzetelállító látvány, fenséges, mintha maga az isteni gondviselés áradna be az ablakrámákon keresztül. Sokszor megcsodáltam már a Nádor Terem óriási üvegtábláit, most megkísérlek visszaadni belőlük, annyit amennyit csak tudok.   
  
Ez a monumentalitásában is egyedi szecessziós műalkotás, mely az ország legnagyobb ólomüveg ablaka, annyi apró részletből áll, hogy érdemes tábláról-táblára bemutatni, de kezdjük ezeknek szemet gyönyörködtető képeknek a formáival és elhelyezkedésével.   
A terem belmagassága kb 6 méter, ehhez viszonyítva az ablak pedig nagyjából 5 méter magas és 4 méter széles. A környezete arannyal futtatott kazettás díszmennyezet, a kazetták egészen a fal felső harmadáig lefutnak, ezekbe ágyazódik az ablakráma felső harmada. Ennek a csodaszép keretnek a formája olyan, akár a templomi sekrestye nagy, vastag gyertyáié, fölül, kicsivel a plafon alatt hullámívesen lekerekített, majd ez a hullámív fokozatosan kiegyenesedik ahogy végigfut a falon lefelé egészen nagyjából egy méterrel a padlózat fölött szögletesen végződve.   
  
A kereten belül három nagyobb egységet találunk, két kisebb kicsúcsosodó gyertyaforma ívű üvegtábla-csoportot és fölül egy fordított esőcsepp-forma képcsoportot, mely tökéletesen beilleszkedik a gyertyák csúcsai közé, akár egy virág bibéje a szirmokkal körülölelt kehelybe. Ez a három nagyobb, művészien kidolgozott belső keretezéssel elválasztott egység több kisebb egységre tagolódik. A gyertyákat egyenként hét részlet alkotja, alul két téglalap alakú állókép, fölöttük két klasszikus, árkádos ablakforma, még följebb két pici kúp alakú kép, legfölül pedig egy rombusz-forma, mely a két kúp közé csúszik.   
  
A felül lévő esőcsepp alakú képcsoport négy kisebb részre tagolható, a jellemző félkörívet egy legyezőforma és két tojásdad kép alkotja, a könnycsepp csúcsát pedig egy ugyanolyan rombusz, mint a másik két képcsoport, csúcsát, tehát ami az alul lévő képcsoportokban a gyertya lángját, az fölöl a fordított könnycsepp csúcsát alkotja. Az ablak teljes egészét a szimmetria határozza meg, ebben a tökéletesen egymás mellé csúszó három kicsi rombuszban, mely a három képcsoport összekötő eleme és egyben centruma ez az alkotói koncepció érhető tetten.

**9. Sorsoltunk a Láthatár boltban**

Február 5.-én megtartottuk a Hírlevelünkben is meghirdetett első sorsolásunkat, melynek nyertese januári vásárlóink közül került kisorsolásra.   
A nyertes az Art Management Bt. lett.   
Nyereményük egy tapintható, mérőskálával ellátott konyhai mérőedény!   
Gratulálunk!

Kedves Vásárlóink!   
  
Heti rendszerességgel megjelenő hírlevelünk mindig az aktuális hónapra szól!  **Újdonság!!!**   
Nyeremény akciót indítunk. Minden hónapban, aki a segédeszköz boltunkban vásárol, részt vesz egy sorsoláson, melyet a következő hónap 10.-ig tartunk meg.   
Februári vásárlóink között 1 alkalmas (fél órás) masszázst sorsolunk ki.   
  
Februári segédeszköz kínálatunk:

* Revolution, 5 részes fehérbot klasszikus véggel   
  (150cm, 140cm, 135cm, 125cm, 120cm)   
  Ára:10500 forint
* Revolution klasszikus botvég   
  Ára:1250 forint
* Magyarul beszélő vérnyomásmérő( adapterrel, normál mandzsettával)   
  Ára:29990 forint
* Magyarul beszélő vércukormérő (Optimum Plus)   
  Ára:11000 forint
* Optimum tesztcsík 50 darab   
  Ára:3000 forint
* Magyarul beszélő konyhamérleg (üveglapos, 1 év garanciával)   
  Ára:25990 forint
* Csúszásgátló fólia, zöld 30X40cm-es darab   
  Ára: 2880 forint   
    
  Nagyítók:
* 5x erősségű, 1db Led világítással 2900forint
* 4x erősségű,8db Led világítással 3500forint
* 10x erősségű,nyeles nagyító 5800forint
* MaxTv nagyító szemüveg 7500forint
* 5x erősségű,50mm átmérőjű nagyító 1700forint
* 30x erősségű,21mm átmérőjű ékszerész nagyító 1800forint

**Akciós termékeink!**   
Minden gyógynövényes párnára 20% árengedményt adunk, amíg a készlet tart!   
Rézcsengők (segítő kutyáknak) 20% kedvezménnyel 1450 forint helyett 1160 forint.   
  
**Elérhetőségeink és a bolt nyitvatartása:**

* Cím: 1146 Budapest, Hermina út 57.
* Nyitvatartás: kedd, szerda, csütörtök 09.00-17.00 óra között.
* Pénteken: 09.00-15.00 óra között
* Telefon: (1) 384-55-41 4-es menüpont.
* Mobil: 06 70 383 3611
* E-mail: [lathatar@vgyke.com](javascript:fm.eMailClicked.raise('lathatar@vgyke.com');)
* weboldalunk:   
  <http://www.vgyke.com/lathatarbolt>
* közösségi oldalunk:   
  <https://www.facebook.com/lathatarbolt>

Csoportokat előzetes telefonos egyeztetés esetén hétfőn is kiszolgálunk.   
  
Katona Zsuzsanna,   
boltvezető

**10. Apró hírek - programmorzsák**

**a, Kedvezményes cirkuszjegyek igényelhetők**    
  
Örömmel tájékoztatjuk Olvasóinkat, hogy tagjainknak és hozzátartozóiknak kivételesen kedvező jegyárakat kínál a Fővárosi Nagycirkusz. A kedvezményes jegy bármely előadásra igényelhető, egyénileg és csoportosan is!   
Az akció február 28-ig érvényes.   
Kedvezmény mértéke:   
-  Hétköznap: 40% kedvezmény   
-  Hétvégén és ünnepnapokon: 25% kedvezmény   
További információk a kedvezményről:   
A kedvezmény a Prémium, I. és II. kategória jegyáraira vonatkozik, a foglalás fix helyre szól.   
Hozzátartozókra is érvényes, az összes igényelt jegyre vonatkozik.   
4 éves kor alatti gyermeknek amennyiben ölben ül, nem szükséges jegyet vásárolni   
A kedvezmény igénybevételéhez elő regisztráció szükséges a megadott elérhetőségek egyikén.   
Kérem, jegyfoglaláshoz keressen a [fulop.anett@maciva.hu](javascript:fm.eMailClicked.raise('fulop.anett@maciva.hu');) e-mail címen vagy hívja a 06-20/517-3493 telefonszámot. (Hétköznap: 9.00-16.30) A telefonon vagy e-mailben kapott foglalási sorszámmal a kedvezményes jegyek akár azonnal átvehetők a Fővárosi Nagycirkusz jegypénztárában.   
Bővebb információ műsorunkról, előadás időpontok: [www.fnc.hu](http://www.fnc.hu)   
Szeretettel várunk minden kedves érdeklődőt!   
Fülöp Anett Értékesítési menedzser-közönségszervező   
  
**b, A JÁTÉK MINDANNYIUNK KÖZÖS NYELVE**   
  
Játékklub vak, aliglátó, gyengénlátó és éplátó felnőttek részére!   
  
„Azt kívánom, hogy az élet minden rezdülését felfogjam. Meglássam a játék titkait, tudjam a szabályait, tudjam a lapok értékét. Tudjam, mikor kell dobnom és mikor kell emelnem. Tudjam, mi a szavak jelentése, az érzelmek ereje, a gondolatok értelme. Felismerjem az őszinte mosolyokat.”   
(J. J. Stalter)

* Ha a farsangi időszak végével nem ért véget játékos jókedved, és szívesen eltöltenél pár vidám órát a körünkben;
* Ha kíváncsi vagy, hogy a kő, a papír vagy az olló-e az erősebb, és hogyan mutatjuk ezt mi vakosan;
* Ha bevállalós vagy, és az „evolúciós” játék fordítottját, a „Re-evolúció”-t is örömest kipróbálnád velünk együtt;
* Ha észjárásodat élesíteni/fényesíteni szeretnéd velünk együtt a „Sör és tűz” nevű játék segítségével;
* Ha érdekel, ki és mit főzött Neked a nappalinkban fakanál és tűzhely nélkül;
* Ha vagy olyan bátor, hogy Ariadné fonalát mellőzve megismerkedj a Bieber József által adaptált Labirintus játékkal;
* Ha szeretnél minden irányba terjeszkedő pókhálót szőni szövőkeret nélkül vagy tapintós kártyával akadálymentesen taktikázva játszani;

Akkor jelentkezz, és gyere el közénk játszani!   
  
A játékklub legközelebbi időpontja:   
2016. febr. 20. szombat: 15.00—18.00   
A résztvevőket 14.45-től várjuk, hogy időben tudjunk kezdeni!   
  
Jelentkezési határidő: 2016. febr. 18. csütörtök, 20 óra.   
  
Az egyes alkalmak a résztvevők aktivitására, együttműködésére, kreativitására épülnek.   
  
Jelentkezhetnek:   
  
Látássérült és éplátó felnőttek 18 éves életkortól.   
FIGYELEM! Nagyobbacska gyermekek is jöhetnek szüleikkel, nagyszüleikkel együtt!   
Továbbá elhívhatod egyik-másik látó vagy látássérült családtagodat, barátodat, ismerősödet, bárki olyan személyt, akiről úgy gondolod, szeret játszani, és nyitott az újdonságokra – és persze a régiségekre is.   
  
Helyszín:   
Néhány lépésre a Thököly út és Gizella út kereszteződésétől, egy magánlakás tágas és kényelmes nappalijában.   
  
Megközelíthető:   
a 7-es buszcsalád bármelyik tagjával, továbbá 5-ös, 110-es, 112-es, 133-as és 239-es autóbusszal, valamint 72-es trolibusszal és az 1-es villamossal.   
  
Költségek:   
A programon való részvétel költségeit egymás közt megosztjuk.   
Az ínycsiklandó uzsonna, reméljük, most is minden résztvevő kedvére lesz!   
(Figyelem! A kóstoló alkalom mindenki számára ingyenes, vagyis a legelső részvétel!)   
  
Bővebb információkat és a jelentkezési lapot a   
[bieber.m@freemail.hu](javascript:fm.eMailClicked.raise('bieber.m@freemail.hu');) e-mail címen lehet kérni.   
Kérem a tárgysorban feltűntetni: Játékfoglalkozás felnőtteknek.   
  
Bieber Mária   
  
**c, A nagy füzet a Szkénében**   
  
Színházi előadása audio-narrációval és speciális felirattal   
2016. február 15, 19:00, Szkéné Színház   
  
A Forte Társulat és a Szkéné Színház A nagy füzet című előadását 2016. február 15-én hétfőn közönségünk látás- és hallássérült tagjai számára akadálymentesített formában játssza.   
Az előadás alatt az audionarrációt egy készülék segítségével, fülhallgatón keresztül hallgatják látássérült nézőink, míg a siketek és nagyothallók számára felirat kíséri a darabot. Az eszközök limitált száma miatt kérjük, hogy részvételi szándékát minél előbb jelezze az alábbi elérhetőségek valamelyikén:   
Pethes Ágnes, email: [pethes.agnes@gmail.com](javascript:fm.eMailClicked.raise('pethes.agnes@gmail.com');), telefon: +36 30 813 4534   
  
Praktikus információk   
Helyszín: Szkéné Színház, Színházterem, 1111 Budapest, Műegyetem rkp. 3.c   
Megközelíthetőség: 18, 19, 41, 47 és 49-es villamosokkal, 4-es metróval, valamint a 86-os és 17-es buszokkal a Szent Gellért tér megállótól.   
Jegyár: látás- és hallássérült nézőink számára 2000 Ft, kísérőik számára 2500 Ft   
  
Közönségünk látás- és hallássérült tagjai és kísérőik az előadás előtt 18:15-től színpadbejáráson vehetnek részt.   
  
Az est menete   
  
18:00 – érkezés és találkozó a ruhatárnál   
18:15 – színpadbejárás   
18:45 – a készülékek és fülhallgatók kiosztása, üzembe helyezése, büfé és mosdó használat, a nézőtéri helyek elfoglalása   
19:00 – az előadás kezdete   
  
Az előadás hossza 2 óra, szünet nélkül.   
  
Az előadás után mindenkit szeretettel várunk egy rövid élménybeszámolóra és tapasztalatcserére!   
Az audionarrációról és a speciális, siketek és hallássérültek számára készített feliratról:   
<https://www.youtube.com/watch?v=rjWwLfB9Fkk>   
  
Pethes Ágnes   
AKKU Egyesület munkatársa   
  
Forr’ás:   
[www.akku.hu](http://www.akku.hu)   
  
**d, „Boldogok, akik nem látnak, és mégis hisznek.”**   
  
(Jn 20, 29) Hagyományos és egyben rendhagyó hittan- és imaalkalmakat tartunk látássérült és látó felnőttek részére!   
  
„Mester, jó nekünk itt lennünk!”   
(Lk 9, 33)

* Ha részesedni szeretnél az Irgalmasság szent évében kiáradó kegyelmi pillanatok körünkben elnyerhető lelki ajándékaiban;
* Ha tudatosítani szeretnéd magadban, Jézus miért és hogyan vette magára bűneinket azért, hogy boldog örök életünk legyen;
* Ha a húsvéti előkészület részeként ebben a nagyböjti időszakban velünk együtt szívesen számba vennéd aktuális tennivalóidat;
* Ha van bátorságod Jézussal együtt felmenni a Tábor-hegyre, hogy ott beszélgess vele személyes életed titkairól;
* Ha szeretnéd megtapasztalni azt, amit Péter apostol megtapasztalt, vagyishogy: „jó nekünk itt lennünk!”;
* Ha a félelmeiden túl Jézusba fogódzva akarod életed útját járni,

AKKOR BÁTRAN JELENTKEZZ, ÉS GYERE EL ALKALMAINKRA!   
  
Az egyes alkalmak a résztvevők aktivitására, együttműködésére és kreativitására épülnek, hagyományos és rendhagyó módszerekkel, játékos feladatokkal dolgozunk önmagunkon, egymással és Istennel való kapcsolatunkon.   
  
Elhívhatod látó és látássérült barátaidat, családtagjaidat, rokonaidat, ismerőseidet…   
  
A hittan- és imacsoport legközelebbi időpontja:   
2016. febr. 19. péntek: 16.30—18.30   
A pontos kezdés érdekében kérünk, próbálj megérkezni 16.15 körül.   
  
Helyszín:   
Néhány lépésre a Thököly út és Gizella út kereszteződésétől, egy magánlakás tágas és kényelmes nappalijában.   
  
Megközelíthető:   
a 7-es buszcsalád bármelyik tagjával, továbbá 5-ös, 110-es, 112-es, 133-as és 239-es autóbusszal, valamint 72-es trolibusszal és az 1-es villamossal.   
  
Részvételi költségek: a részvétel INGYENES!   
  
Jelentkezési határidő: 2016. febr. 18. csütörtök, 20.00 óra.   
  
Bővebb információkat a [bieber.m@freemail.hu](javascript:fm.eMailClicked.raise('bieber.m@freemail.hu');) e-mail címen lehet kérni.   
  
Kérem a tárgysorban feltüntetni: Hittancsoport felnőttek részére.   
  
Bieber Mária

**e, Orgonakoncertek – tavaszi koncertnaptár**   
  
A Deák téri evangélikus templom nagyon sok koncerttel várja idén is hallgatóit.   
(1052 Budapest, V. kerület, Deák Ferenc tér)   
  
Az programok minden esetben ingyenesen látogathatók!   
  
2016. február 28. (vasárnap)   
18:00    Liszt Ferenc Zeneművéseti Egyetem orgona tanszaka    
  
2016. március 27. (vasárnap)   
18:00    Pál Diana húsvéti koncertje    
  
2016. április 24. (vasárnap)   
18:00    Hans Jansen    
  
2016. május 15. (vasárnap)   
18:00    Kecskés Mónika pünkösdi koncertje   
  
2016. május 29. (vasárnap)   
18:00    Gárdonyi Dániel    
  
**f, HVG Állásbörze**   
  
Elgondolkodtál már azon, hogy készségeiddel és tapasztalataiddal az aktuálisnál jobb lehetőségeid is lehetnek a munkaerőpiacon? Segítene megtenni az első lépést egy ígéretesebb feladatkör felé, ha egy helyen ismerkedhetnél meg hazánk meghatározó cégeinél elérhető karrierlehetőségekkel? Ha a válaszod igen, akkor már most írd be a naptáradba a következő HVG Állásbörze dátumát!   
Időpont: 2016. március 2-3.   
Nyitva tartás: 10:00 – 18:00   
Helyszín: SYMA Rendezvényközpont, „A” csarnok   
Magyarország vezető munkaadói közül 2016 tavaszán több mint 140 érkezik nyitott pozíciókkal a kétnapos rendezvényre. Milyen szakmai kihívásokat kínálnak hallgatóknak, pályakezdőnek vagy éppen tapasztalt szakembereknek? Hol tudnád kihozni magadból a legtöbbet? Kérdezd meg személyesen a cégek képviselőitől!   
Kivel találkozhatsz a HVG Állásbörzén?   
Mérnöki, műszaki ajánlatokkal érkezik számos vezető autóipari vállalat (pl. Audi, Bosch, Luk Savaria, Mercedes, Opel, Suzuki),   
informatikai lehetőségekkel kapcsolatban érdeklődhetsz több neves vállalatnál   
(pl. EPAM, Ericsson, evosoft, ITSH, NNG, Nokia),   
a gazdasági, pénzügyi pozíciókról kérdezhetsz például a BIG4 több képviselőjétől is ( pl. KPMG, PwC),   
ha pedig elsősorban nyelvtudást igénylő lehetőségek érdekelnek, nézd meg az SSC szektor szereplőinek (pl. Avis, BP, BT, HP, Tata) ajánlatait.   
Mennyire segítheti a HVG Állásbörze a sikeres elhelyezkedést?   
Mire kell figyelni, ha egy multinacionális vállalathoz szeretnél pályázni? A személyes találkozás és közvetlen információcsere sokat segíthet a számodra testhezálló pozíció megtalálásában. Ismerd meg azok történetét, akiknek ez a HVG Állásbörze segítségével már sikerült.   
  
Forrás:   
<http://hvgallasborze.hu/hu/?utm_source=hvgabteljesadatbazisedm0204fooldal&utm_medium=edm&utm_campaign=hvgab201601>   
  
**g, Akadálymentes előadások az Erkelben és az Operában**   
  
Hosszas egyeztetések után nagy örömmel jelentjük be, hogy az Operaház/Erkel Színház vezetésével sikerült megegyeznünk,  a jövőben ott is  lesznek  akadálymentesített előadások. Az első előadásra március 19-én este 7 órakor kerül sor! Erkel Ferenc: Hunyadi László című operáját tekinthetik meg narrátor közreműködésével  az Erkel Színházban. A kedvezményes jegyár 1.500.-Ft, amely a kísérőkre is vonatkozik. Mint mindig most is lesz előadás előtt színpadbejárás és lehetőség nyílik majd a főszereplők jelmezeit és a kellékeket is kézbe venni. Jegyek már rendelhetők az alábbi elérhetőségeken:   
[info@90decibel.org](javascript:fm.eMailClicked.raise('info@90decibel.org');) vagy [bonecz@90decibel.org](javascript:fm.eMailClicked.raise('bonecz@90decibel.org');)   
illetve a 06-20-9588688 telefonszámon.     
Az Opera/Erkel Színház akadálymentesített előadásairól a Duna TV Esély című műsorában már elhangzott egy kis előzetes, melyet az alábbi linken tudnak megtekinteni, meghallgatni:    
<http://www.mediaklikk.hu/video/esely-2016-01-30-i-adas-5/>    
Partnerünk lett a Rózsavölgyi Szalon is, amely pár éve nyitotta meg kapuit a budapesti Szervita téren található patinás Rózsavölgyi Zeneműbolt fölött. A kávéházzal egybenyitott színházterem mindössze 75 fő befogadására alkalmas, amely kiváló helyszíne a néhány szereplős kamaradaraboknak. A nézők szinte egy térben vannak a szereplőkkel, amely plusz élményt és jobb megértést, megtapasztalást nyújt. Az első előadás dátuma február 27. 15 óra. Szakonyi Károly: Örvény című darabját tekinthetik meg három kiváló színész előadásában. Néhány szó a darabról:   
Az idősödő Dosztojevszkij beleszeret tanítványába, a fiatal Polinába, és egészen be akarja kebelezni. A lány hagyja is magát, lázad is ellene. Kínozzák egymást, ugyanakkor képtelenek elszakadni a másiktól. Polina megpróbál elmenekülni, de a férfi akár erőszakkal is visszaszerzi. A birtoklási vágy, szenvedély és gyűlölet meséje ez, valamint az örök múzsáé, aki az író minden regényében megjelenik. Dosztojevszkij hiába kezd új életet, többé nem tud elszakadni szerelme emlékétől, minden női karakterben és minden leírt szóban őt keresi.    
  
Előadások időrendben:    
febr. 23. (kedd), 19 óra, Nemzeti Színház,   
Csiky Gergely: Ingyenélők   
Vígjáték   
Narrátor egyeztetés alatt   
Jegyár: 1300.-Ft    
1880-ban született ez a sikerdarab, és annak a kornak a hazafiaskodását tette benne nevetségessé Csiky – az embernek mégis az az érzése, hogy az Ingyenélők a máról szól… Nagyszerű társadalomrajz, tele rendkívüli érzékenységgel megírt remek szerepekkel.   
Az előadások előtt  körülbelül egy órával interaktív színpadbejárást tartunk, melynek részleteiről értesíteni fogjuk  a jelentkezőket.    
  
febr. 27. (szombat), 15 óra, Rózsavölgyi Szalon, Szakonyi: Örvény   
Narrátor: Kovács Margit   
Jegyár: 1000.-Ft   
  
**h, Hangulatkoncertek a Müpában**   
  
A rendezvényekre a belépés díjtalan.   
2016. február 13. szombat 17:00 — 18:00   
Üvegterem   
Hullámzó hangulat - Nharmónia énekegyüttes:   
  
Az énekegyüttes 2015 februárjában alakult. Célja ritkán vagy egyáltalán nem hallható, esetenként még felvételen sem található művek előadása. A formáció, melynek mind az öt tagja a Liszt Ferenc Zeneművészeti Egyetem hallgatója, egy tengeri utazásra invitálja a hallgatókat. A koncert hangulata a címéhez hűen hullámzik, a jókedvtől a kétségbeesésig. A hajóra szállást borozás, vidám éneklés, vihar, hajótörés és végül megmenekülés követi.   
Juniki Anna szoprán Viszkeleti Júlia mezzoszoprán Dobos Dániel, Bali Dániel   
  
2016. február 16. kedd 17:00 — 18:00   
Zászlótér   
KB Jazz:   
  
A 2013-as Lamantin Jazz Fesztiválon alakult együttes tagjainak többsége a Liszt Ferenc Zeneművészeti Egyetem hallgatója. Repertoárjukon saját hangszerelések, jazz standard átdolgozások találhatóak.   
Kiss Borbála ének Balogh Gyula zongora Uher-Győrfi Bálint szaxofon   
  
2016. február 17. szerda 17:00 — 18:00   
Üvegterem   
Hangulat Extra Magyar dalkoncert   
  
Ligeti: Weöres-dalok   
Solti Árpád: Nursery Rhymes   
Solti Árpád: Szerelmes vers   
Solti Árpád: Trois Chansons   
Fekete Gyula: Kabarédalok Karafiáth Orsolya verseire (Egy fecske, A Káosz-fiú újra támad, A Vágy Érintése Ruhagyár legújabb kollekciójából)   
  
Közreműködők:   
Solti Árpád zongora Zemlényi Eszter ének   
  
Forrás:   
[www.mupa.hu](http://www.mupa.hu)   
  
**i, II. Társasjáték cserebere börze**   
  
Szeretnéd használt játékokkal gazdagítani az otthoni társasjátékos készleted, vagy elcserélni régen használt játékaid más társasjátékokra? Akkor érdemes ellátogatnod a rendezvényünkre, ahol több tucat érdekes társasjátékkal és még több megszállott gyűjtővel találkozhatsz.   
Helyszín: Kőrösi Csoma Sándor Kőbányai Kulturális Központ, 1-es terem   
Cím: 1105 Budapest, Szent László tér 7.   
Időpont: 2016. február 27. (szombat)   
Nyitvatartás: 16:15 – 19:00 (árusítók számára: 16:00 – 19:00)   
16:15 – 16:30 között a belépés minden látogató számára ingyenes   
(árusokra ez nem vonatkozik!)   
Nyitást követően 16:30-től 19:00-ig:   
Normál belépő: 300 Ft   
Támogatói belépő: 500 Ft\*   
A 6 év alattiak számára a rendezvény szülői kísérettel végig ingyenesen látogatható.   
  
Forr’ás:   
<http://tarsasjatekos.hu>   
  
**j, V. Székesfehérvári Toros és Pálinkafesztivál**   
Székesfehérvár 2016. február 19-21   
  
Mindenkit vár egy igazi magyar eszem-iszom fesztivál! Immáron ötödik alkalommal kerül megrendezésre a magyar hagyományokat őrző Toros és Pálinkafesztivál, Székesfehérvár szívében, az Alba Pláza előtti téren. Ahogy az eddigi években, idén is három napon keresztül kóstolhatnak bele a kilátogatók az igazi falusi disznótoros ízvilágába. Finomabbnál finomabb toros ételek, neves magyar fellépők.   
Szombaton a sztárvendég 19.00-kor Charlie.   
  
Forrás:   
<http://www.torosfesztival.hu/>

Összeállították és szerkesztették: az ügyfélszolgálat munkatársai

----------------------------------------

A VGYKE ügyfélszolgálatának elérhetőségei:  
Cím: 1146 Budapest, Hermina út 57. földszint  
Telefon: 06-1/384-5541  
Fax: 06-1/422-0439  
E-mail: [ugyfel@vgyke.com](javascript:fm.eMailClicked.raise('ugyfel@vgyke.com');)  
Félfogadás:  
Hétfő: 08:00-16:00,   
Kedd: 08:00-16:00   
Szerda: 08:00-18:00,   
Csütörtök: 08:00-17:00.   
Péntek 08:00-13.00   
  
A VGYKE weboldalának címe: <http://www.vgyke.com/>  
A VGYKE megtalálható a Facebookon is az alábbi linkre kattintva: <http://www.facebook.com/vgyke>  
A listára az alábbi címre küldhet levelet: [listaadmin@vgyke.com](javascript:fm.eMailClicked.raise('listaadmin@vgyke.com');)  
A levelezési listáról információt itt talál: <http://vgyke.com/mailman/listinfo/hirlevel_vgyke.com> Ha le szeretne iratkozni, küldjön emailt az alábbi címre: [hirlevel-request@vgyke.com](javascript:fm.eMailClicked.raise('hirlevel-request@vgyke.com');)  
Részletes ismertetőt kaphat a beállításokról, ha egy 'help' tartalmú levelet (a tárgyban vagy a törzsben feltüntetve, aposztrófok nélkül) küld a fenti címre.

zámlaszámunk: 10409015-90147559